钦定古今图书集成/方舆汇编/边裔典/第056卷 > 隋
## 钦定古今图书集成/方舆汇编/边裔典/第056卷 > 隋

### 炀帝大业十二年波斯始遣使入贡

按：《隋书炀帝本纪》，不载。按《西域传》：“波斯国，都达曷
水之西苏蔺城，即条支之故地也。其王字库萨和，都
城方十馀里。胜兵二万馀人。乘象而战。国无死刑，或
断手刖足，没家财，或剃去其须，或系牌于项，以为标
异。人年三岁已上，出口钱四文，妻其姊妹。人死者弃
尸于山，持服一月。王著金花冠，坐金师子座，傅金屑
于”须上以为饰，衣锦袍，加璎珞于其上。土多良马，大
驴，师子，白象，大鸟卵，真珠，颇黎，兽魄，珊瑚，瑠璃，玛瑙，
水精，瑟瑟，呼洛，羯，吕腾，火齐，金刚，金银、瑜石，铜、镔，铁、
锡，锦叠，细布氍。毾㲪、护那，越诺布，檀，金缕织成赤
麖皮，朱砂、水银、薰陆、郁金、苏合、青木等诸香，胡椒，荜
拨、石蜜、丰蜜、千年枣，附子，诃黎勒，无食子，盐绿、雌黄。
突厥不能至其国，亦羁縻之。波斯每遣使贡献。西去
海数百里，东去穆国四千馀里，西北去拂菻四千五
百里，东去瓜州万一千七百里。炀帝遣云骑尉李昱
使通波斯，寻遣使随昱贡方物。

按：《册府元龟》：“大业十二年，波斯国遣使朝贡。”